2012 TC4
Den 2012 TC4 ass en äerdnoen Asteroid vum Apollo-Typ, deen de 4. Oktober 2012 vum Groussteleskop-System Pan-STARRS entdeckt gouf.

Den 2012 TC4 beweegt sech op enger Distanz vun 0,934 (Perihel) bis 1,878 (Aphel) astronomesch Eenheeten a 607 Deeg ëm d'Sonn. Seng Bunn steet nëmmen 0,9° schréi zur Ekliptik, an d'Exzentrizitéit ass mat 0,34 relativ grouss.

Déi éischt Klasséierung als potentiell geféierlechen Asteroid gouf am Laf vu weideren Observatiounen nees opgehuewen.

Iwwer den Asteroid selwer ass, vun de Bunn- a Rotatiouneegenschaften ofgesinn, wéineg bekannt.

Lëscht vun den Distanzen zu der Äerd an dem Äerdmound

Laanschtfluch 2017 
Den 12. Oktober 2017 ass den Asteroid géint 6 Auer UT laanscht d'Äerd geflunn. Seng Vitess war 7,647 km/s an d'Distanz zum Äerdmëttelpunkt war (50.141 ± 373) km (matgedeelt vum JPL). Seng Distanz zu der Äerduewerfläch war eppes méi wéi 44.000 km oder ronn 3,5 Äerdduerchmiesser. Doduerch krut den Asteroid eng gewësse medial Opmierksamkeet.

Eng am viraus berechent Bunn vum Himmelskierper huet de JPL den 11. Oktober 2017 korrigéiert op d'Distanz vun 0.000335242438051313 au wat rechneresch 50.151 km ausmécht.

Et ass unzehuelen, datt déi mat nëmme 4 resp. 7 km Onsécherheet ganz genee notéiert Distanzwäerter fir 2012 an der Tabell op Auswäertunge vu geneeë Miessunge vum Transit vun 2012 no deene Miessunge berouen.

Animatioun: 2012 TC4 (gréng) gëtt beim Laanschtfluch bei der Äerd (Dagsäit: blo) vun hir duerch Gravitatioun ofgebéit. Zur Illustratioun vun den Ofstänn ass an der Animatioun ausserdeem e geosynchrone Satellit (rosa) an den Äerdmound (gro) agezeechent. Déi gréng Linn vun der Asteroidebunn gëtt méi däischter am Beräich, an deem déi ënner (= südlech) d'Ekliptik andaucht. (D'Animatioun gouf den 11. September 2017 berechent.)

Well Ausmooss a Richtung vum Ofknécken och den 11. Oktober 2017 – dem Zäitpunkt vun der leschter Berechnung vum JPL – wéinst der Onsécherheet vun der Bunnvirausso nëmme mat schappeger Prezisioun virausgesot konnt ginn, erginn zukünfteg Miessunge vun Asteroidebunnplaze mat héijer Warscheinlechkeet däitlech aner Wäerter fir d'Virausso vun den nächste Rendezvousen..

Kuckt och 

 Äerdnoen Asteroid, 
 Äerdnoen Objet
 Lëscht vun den Asteroiden

Um Spaweck 
 TECA Table of asteroids next close approaches to the Earth — Sormano Astronomical Observatory
 Image and animation of 2012 TC4 - Virtual Telescope Project
 Asteroid 2012 TC4 On Track For Close Earth Flyby AstroBob 10/3/17

Apollo-Asteroiden
Astronomesch Objeten déi 2012 entdeckt goufen
Entdeckunge mat Pan-STARRS